Svarbių laikotarpių ir dienų pavadinimų rašymas (2-a pamokėlė)

Tas pats laikotarpio pavadinimas gali būti rašomas dvejopai: 

a) vartojamas apibendrintai, bendrine reikšme, rašomas iš mažosios raidės (ne sakinio pradžioje), pvz.: Valstybėms kenkia šaltasis karas. Šalia holokausto sąvokos kartais vartojamas žodis „genocidas“;
b) iš didžiosios raidės rašomas pirmasis tikrinio pavadinimo, žyminčio išskirtinį, konkretų laikotarpį, žodis, pvz.: Po Antrojo pasaulinio karo prasidėjo Šaltasis karas. Susitiko Holokaustą išgyvenusi žydė ir jos gelbėtojas.
Tas pats laikotarpio pavadinimas gali būti rašomas dvejopai: 

a) kaip tikrinio individualizuotos epochos pavadinimo pirmasis žodis rašomas iš didžiosios raidės, pvz.: Ankstyvieji viduramžiai, Barokas, Renesansas, pvz., Europoje Barokas tęsėsi nuo XVI a. pabaigos iki XVIII a. vidurio;
b) kaip stiliaus bendrinis pavadinimas rašomas iš mažosios raidės (ne sakinio pradžioje), pvz.: ankstyvieji viduramžiai, barokas, renesansas, pvz., Prancūzijos architektūroje barokas susiliejo su klasicizmu.  

